

Република Србија

ОПШТИНА КНИЋ

О**ПШТИНСКО ВЕЋЕ**

Број: 119-1709/20-01

Датум: 09.11.2020. године

К Н И Ћ

**ОПШТИНСКО ВЕЋЕ ОПШТИНЕ КНИЋ**, на основу члана 56. став 1.Закона о локалној самоуправи,(''Сл.гласник РС'',бр. 29/07, 83/14-др.закон, 101/16-др.закон и 47/18) чл.49. став 1. и 2., чл.50. став 2. Закона о запосленима у Аутономним покрајинама и јединицама локалне самоуправе (''Сл.гласник РС'',бр. 21/16, 113/17 и 95/18) чл. 66. став 1. Статута општине Кнић (''Сл.гласник РС'',бр. 95/08 и ''Сл.гласник општине Кнић'',бр. 3/16), Одлуке Општинског већа општине Кнић бр.119-1709/20-01 од 06.11.2020. године, оглашава:

**ЈАВНИ КОНКУРС ЗА ПОСТАВЉАЊЕ НАЧЕЛНИКА ОПШТИНСКЕ УПРАВЕ ОПШТИНЕ КНИЋ**

**I Орган у коме се радно место попуњава:**

Општинска управа општине Кнић, 34 240 Кнић

**II Радно место које се попуњава:**

Начелник Општинске управе, број извршилаца 1.

**Услови за рад на радном месту:**

Стечено високо образовање из области правних наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету; положен стручни испит за рад у органима државне управе.

Радно искуство: 5 година радног искуства у струци.

**Стручне оспособљености, знање и вештине које се проверавају у изборном поступку:**

познавање Закона о општем управном поступку, Закона о запосленима у аутономним покрајинама и јединицама локалне самоуправе, Закона о локалној самоуправи, Закона о државној управи, вештина комуникације и руковођења.

Провера ће се вршити усменим разговором и кроз увид у податке из пријаве.

**III Место рада:**

Кнић

**IV Адреса на коју се подносе пријаве:**

Општинско веће општине Кнић, 34240 Кнић, - Комисија за избор кандидата за начелника Општинске управе општине Кнић.

**V Услови за запослење:**

Држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа, да није правноснажно осуђиван на казну затвора од најмање шест месеци.

**VI Рок за подношење пријава:**

Рок за подношење пријава је 15 дана и почиње да тече наредног дана од дана објављивања.

**VII Докази који се прилажу уз пријаву на конкурс:**

Пријава са биографијом и наводима о досадашњем радном искуству; оригинал или оверена фотокопија уверења о држављанству; оригинал или оверена фотокопија извода из матичне књиге рођених; оверена фотокопија дипломе којом се потврђује стручна спрема; оригинал или оверена фотокопија доказа о положеном стручном испиту за рад у државним органима, оригинал или оверена фотокопија доказа о радном искуству у струци (потврде, решења и други акти из којих се види на којим пословима, са којом стручном спремом и у којем периоду је стечено радно искуство), уверење да кандидат није правоснажно осуђиван на безусловну казну затвора од најмање шест месеци, оверену изјаву под кривичном и материјалном одговорношћу да кандидату раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа, изјава у којој се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега.

Сви докази прилажу се у оригиналу или у фотокопији која је оверена у општини, суду или код јавног бележника.

**VIII Трајање радног односа:**

**За наведено радно место, радни однос се заснива на период од 5 година.**

**IX Место, дан и време када ће се спровести изборни поступак:**

Кандидати чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном месту, о месту, датуму и времену провере стручних оспособљености, знања и вештина које се вреднују у изборном поступку биће обавештени на контакте (бројеве телефона и електронске поште) које наведу у својим пријавама.

**X Лице задужено за давање обавештења о конкурсу:**

Силвана Илић, телефон: 034/510-968, 062/306-182.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или фотокопији овереној у општини или суду или од стране јавног бележника биће одбачене.

Јавни конкурс спроводи Комисија образована од стране Општинског већа општине Кнић, бр.119-1673/20-01 од 30.10.2020. године.

Овај оглас објављује се на web страници општине Кнић, [www.knic.rs](http://www.knic.rs).

**ПРЕДСЕДНИК**

**Срећко Илић**